text: Entreprenør væltede naboens gavl ved et uheld
  16 januar 2017 kl. 12.11
  I Varde er en entreprenør ved at rive nogle huse ned, men lørdag kom han lidt for tæt på naboejendommen og væltede en hel gavl. 
  Lørdag fik politiet i Varde et opkald fra en entreprenør, der var i gang med at rive huse ned i Storegade. Han havde nemlig ved et uheld stødt til naboejendommens gavl, der efterfølgende styrtede sammen.
  Torben Kloster, leder, lokalpolitiet i Varde: "Der er ikke fare for noget."
  Resten af ejendommen blev sikret og ydermurene stivet af. Søndag vurderede politiet, at den vaklende bygning var forsvarligt afspærret.
  - Der er ikke fare for noget, siger leder af lokalpolitiet i Varde, Torben Kloster til TV SYD.
  Skal du passere Storegade, henvises der til at bruge det modsatte fortorv.
  